प्वाइजनिंग के प्रमुख लक्षण हैं बुखार, उल्टी- दस्त होना, चक्कर आना और शरीर में दर्द और कमज़ोरी महसूस होना. कुछ बातों का ध्यान रखकर इस समस्या से बचा जा सकता है. जैसे अगर खाने-पीने में साफ-सफाई का ध्यान रखें, जो भी खाना खाएं वह ताजा हो और पीने का पानी उबला हुआ या ़िफल्टर किया हुआ हो. साथ ही जिन बर्तनों में आप खाना खा या पका रहे हों वो अच्छे से धुले हों और जिस जगह पर आप खाना खा रहे हैं वो साफ-सुथरी हों. साथ ही खाने से पहले हाथ अच्छे से धोयें और बाजार में खुले में बिकने वाली खाने की चीज़ों से इन दिनों परहेज करें. फूड प्वाइजनिंग होने पर पानी में नींबू, नमक और शक्कर मिलाकर पीना फायदेमंद होता है. लेकिन अगर लगातार उल्टी हो रही हो, उल्टी के दौरान खून आए, पेट में तेज दर्द हो, बोलने और दिखाई देने में तकलीफ हो तो फौरन डॉक्टर को दिखाएं.